# Základné informácie o elektronickej prihláške

# pre uchádzačov o bakalárske štúdium

Existujú tri základné skupiny užívateľov s rozdielnymi spôsobmi prihlásenia do systému e-prihlášok. Pre uchádzača platia tieto dva:

1. Som nový používateľ systému e-prihlášok a nepoznám preto svoj login ani heslo na prístup do spomínaného systému. V takomto prípade Vám bude založená nová evidencia Vašich e-prihlášok a vygenerované prihlasovacie údaje na prístup k nej (**tie si zapamätajte alebo zapíšte, pri prihlasovaní ich systém ukáže iba raz**). Pokiaľ patríte do tejto skupiny uchádzačov o štúdium, použite na vstup do systému nasledujúci odkaz:

[Vstúpiťdo systému e-prihlášok ako nový užívateľ (prvý krát sa prihlasujem)](http://is.stuba.sk/prihlaska/zaloz_eosobu.pl?lang=sk)

1. Už som užívateľom systému e-prihlášok poznám teda svoje prihlasovacie meno a heslo na vstup do prostredia evidencie e-prihlášok V takomto prípade použite na vstup do systému e-prihlášok nasledujúci odkaz. Ak ste zabudli svoje prihlasovacie údaje, postupujte ako užívateľ 1. skupiny viď vyššie (už skoršie založené prihlášky sú pre Vás ďalej nedostupné). V prípade zaplatenia manipulačných poplatkov za Vaše e-prihlášky kontaktujte príslušné študijné oddelenie za účelom zmeny hesla.

[Vstúpiť do systému e-prihlášok ako užívateľ e-prihlášok](http://is.stuba.sk/prihlaska/auth/evidence_eprihlasek.pl?lang=sk)

**Dôležité informácie pri vyplňovaní elektronickej prihlášky:**

1. **Po prvom zaregistrovaní sa v AIS si zapamätajte prihlasovacie údaje!**
2. V časti osobné údaje a adresy uchádzačov treba postupne zadávať všetky požadované údaje, pokiaľ nie je sekcia označená za kompletnú (zelená gulička). Medzi dôležité údaje o.i. patria telefónny kontakt v medzinárodnom formáte (tj. s + na začiatku) a platný mailový kontakt. Stredná škola sa myslí škola, kde predpokladáte riadne skončenie práve prebiehajúceho štúdia a rok jeho ukončenia.
3. V časti známky za strednú školu vypíšte známky z výročných vysvedčení. Do stĺpca I. – III. vypisujte známky za tri ročníky predchádzajúce maturitnému ročníku. Do stĺpca IV. nevypisujte polročné vysvedčenie, po ukončení maturitného ročníka sa tam doplnia koncoročné známky. Nevypisujte ani výsledok maturitnej skúšky, ak ju nemáte absolvovanú.
4. Ak má Vaša stredná škola vedenú elektronickú žiacku knižku v spoločnosti **aSc (žiacka knižka - aScAgenda)**, môžete si importovať zostavu známok priamo z ich portálu kliknutím na tlačidlo *Načítať známky zo Žiackej knižky aSc* a zadaním Vašich prihlasovacích údajov.
5. Pri platbe za e-prihlášku je bezpodmienečne nutné uviesť správnu hodnotu variabilného symbolu (vygenerované 8 miestne číslo z AIS) z dôvodu bezproblémového prijatia správneho poplatku. Do poznámky pre príjemcu uveďte Vaše priezvisko a meno, skratku študijného programu, na ktorý sa hlásite. Pokiaľ platíte poštovou poukážkou, potom vložte variabilný symbol do poľa Poznámka pre príjemcu. Prijatie Vašej platby si potom môžete odkontrolovať v evidencii e-prihlášok v sekcii Zaplatené.
6. Zároveň Vás upozorňujeme na povinnosť doručiť obratom na fakultu overenú kópiu alebo originál vysvedčenia z posledného ročníka strednej školy a maturitného vysvedčenia po skončení strednej školy.

12.1.2018 Ing. Antónia Laščeková Vedúca študijného oddelenia